text: Dyrlæge bruger millioner på voksen-legepark
  01 september 2015 kl. 08.40
  Efter at have sparret op gennem livet valgte Hans Peter "Bille" Ruwald at bruge sin mindre formue af en opsparing på en ny park i Søgård til fjernstyrede fly, biler og både.
  Der er mange fede ting man kan købe for penge. Store huse, fede biler og luksusrejser rundt i verden. Men for Hans Peter "Bille" Ruwald, var det største ønske et sted, hvor han kunne bruge sine fjernstyrede modelfly. Og sådan gik byggeriet i gang med RC Parken; et anlæg lige udenfor Søgård i Sønderjylland, hvor man kan bruge sine fjernstyrede biler, fly og både.
  Anlægget består af en stor asfalteret start- og landingsbane, to store racerbaner til fjernstyrede biler og så lige en kunstigt anlagt sø for de fjernstyrede både.
  Du kan se meget mere til RC Parken og de flotte modeller i dagens udgave af Naboer, der sendes på TV SYD+ direkte klokken 15:00 og genudsendes samme sted 19:55 og 22:35.
  Se manden bag parken fortælle om, hvorfor han har brugt pengene på den (Varighed: 00:13 min.).
  